Ανακοίνωση της Επιτροπής κατ' εφαρμογή του κανονισμού (ΕΚ) αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή(1), όπως τροποποιήθηκε από τον κανονισμό (ΕΚ) αριθ. 2414/2001 της 7ης Δεκεμβρίου 2001(2)

(2003/C 68/02)

Κατάσταση των συμπληρωματικών στοιχείων που διαβιβάζονται στην Επιτροπή κατ' εφαρμογή του άρθρου 5 του κανονισμού της 31ης Δεκεμβρίου 2002(3)

1. Εξαιρέσεις βάσει του άρθρου 4 παράγραφοι 1 και 2 στην υποχρέωση θεώρησης κατά το άρθρο 1 παράγραφος 1

1.1. Απαλλάσσονται από την υποχρέωση θεώρησης τα άτομα που κατάγονται από χώρες της αριστερής στήλης και εμπίπτουν στις κατηγορίες που αντιστοιχούν στους ακόλουθους κωδικούς:

D= διπλωματικά διαβατήρια

S= υπηρεσιακά διαβατήρια και άλλα επίσημα διαβατήρια

SP= ειδικά διαβατήρια.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

1.2. Απαλλαγή από την υποχρέωση θεώρησης άλλων κατηγοριών προσώπων που αναφέρονται στο άρθρο 4

- Μέλη πληρωμάτων της πολιτικής αεροπορίας:

Κατά κανόνα, απαλλάσσονται από τα κράτη μέλη από την υποχρέωση θεώρησης εφόσον διαθέτουν άδειες και πιστοποιητικά κατά την έννοια των παραρτημάτων 1 έως 9 της σύμβασης του Σικάγο σχετικά με τις διεθνείς αεροπορικές μεταφορές.

Πάντως, η υποχρέωση θεώρησης διατηρείται:

- από την Γαλλία για τα μέλη πληρωμάτων που είναι υπήκοοι χωρών που δεν έχουν υπογράψει τη σύμβαση του Σικάγο.

- Μέλη πληρωμάτων του εμπορικού ναυτικού:

Μπορούν, κατά κανόνα, να απαλλάσσονται από τα κράτη μέλη από την υποχρέωση θεώρησης εφόσον διαθέτουν έγγραφα ταυτότητος ναυτικών - που έχουν εκδοθεί σύμφωνα με τη σύμβαση αριθ. 108 του Διεθνούς Γραφείου Εργασίας του 1958 (Γενεύη)/τη σύμβαση του Λονδίνου του ΔΝΟ της 9ης Απριλίου 1965 (FAL) για τη διευκόλυνση των διεθνών ναυτιλιακών μεταφορών.

Στην πράξη:

- σε περίπτωση άδειας παραμονής στην ξηρά: η απαλλαγή εφαρμόζεται στα μέλη του πληρώματος σύμφωνα με τα ανωτέρω και με το σημείο 6.5.2 του Κοινού Εγχειριδίου, με εξαίρεση τη Σουηδία και τη Γερμανία,

- σε περίπτωση διέλευσης (transit): διατηρείται η απαίτηση θεώρησης για τα μέλη πληρώματος από όλα τα κράτη με εξαίρεση τη Νορβηγία και την Πορτογαλία.

Παρατήρηση της Νορβηγίας: εξαιρούνται από την υποχρέωση θεώρησης οι κάτοχοι του "Seafarer's Identification and Record Book" των Φιλιππινών ή/και εθνικού διαβατηρίου των Φιλιππινών, βλέπε τη ναυτιλιακή συμφωνία, της 22ας Οκτωβρίου 1999, μεταξύ των Φιλιππινών και της Νορβηγίας. Ο κάτοχος πρέπει να επιδείξει γραπτή βεβαίωση του πλοιοκτήτη ή του αντιπροσώπου του πλοιοκτήτη ότι θα αναλάβει εργασία σε πλοίο σε λιμένα της Νορβηγίας.

- Μέλη πληρωμάτων του εμπορικού ναυτικού (διεθνείς ποτάμιες οδοί):

Ρήνος:

Τα μέλη πληρωμάτων που είναι κάτοχοι ταξιδιωτικού εγγράφου στο οποίο έχει αποτεθεί σφραγίδα ή τρίγλωσση αναφορά στην ιδιότητά τους ως κυβερνήτη σκάφους του Ρήνου, μπορούν να απαλλάσσονται από την υποχρέωση θεώρησης από τη Γερμανία, το Βέλγιο, τη Γαλλία το Λουξεμβούργο και τις Κάτω Χώρες.

Δούναβης:

Κατά κανόνα, απαλλάσσονται από την υποχρέωση θεώρησης από τη Γερμανία και την Αυστρία εφόσον είναι κάτοχοι του δελτίου ταυτότητας κυβερνήτη σκάφους του Δούναβη και είναι εγγεγραμμένοι στον κατάλογο του πληρώματος.

- Άδειες διέλευσης που εκδίδονται από διεθνείς οργανισμούς στους υπαλλήλους τους:

Πορτογαλία: δεν απαλλάσσονται από την υποχρέωση θεώρησης οι κάτοχοι άδειας διέλευσης.

Αυστρία: απαλλάσσονται από την υποχρέωση θεώρησης οι δικαιούχοι προνομίων και ασυλιών στους οποίους χορηγήθηκε ειδικό έγγραφο ταυτότητας.

Παρατηρήσεις σχετικά με οργανισμούς ειδικότερα:

Ηνωμένα Έθνη: οι κάτοχοι της άδειας διέλευσης απαλλάσσονται από την υποχρέωση θεώρησης από τα κράτη μέλη, εκτός από την Γαλλία, την Ιταλία και την Πορτογαλία.

Παρατήρηση της Νορβηγίας: σε κάθε δικαστή του Διεθνούς Δικαστηρίου ή σε κάθε υπάλληλο της γραμματείας του Δικαστηρίου αυτού.

ΝΑΤΟ: οι κάτοχοι επίσημου πιστοποιητικού νομιμοποίησης ή εντολής αποστολής απαλλάσσονται από την υποχρέωση θεώρησης.

Παρατήρηση της Ιταλίας: Οι κάτοχοι εγγράφου του Γενικού Επιτελείου του ΝΑΤΟ, το οποίο ονομάζεται "εντολή αποστολής" απαλλάσσονται από την υποχρέωση θεώρησης ανεξαρτήτως ιθαγένειας εφόσον είναι μέλη μιας δύναμης του ΝΑΤΟ, σύμφωνα με το άρθρο 3 της σύμβασης μεταξύ των κρατών μελών της Βορειοατλαντικής συνθήκης σχετικά με το καθεστώς των δυνάμεων τους, που υπογράφηκε στο Λονδίνο την 19η Ιουνίου 1951.

Παρατήρηση της Νορβηγίας: Η σύζυγος, συγκάτοικος ή κάθε εξαρτώμενο τέκνο προσώπου των προαναφερομένων κατηγοριών, εξαιρούνται επίσης από την υποχρέωση θεώρησης.

Άλλοι διεθνείς οργανισμοί:

Δανία: απαλλάσσονται από την υποχρέωση θεώρησης οι κάτοχοι δελτίου ταυτότητας "SHIRBRIG, Planning Element Official" που έχει εκδοθεί από το Chief of Defence, της Δανίας.

Μπενελούξ: απαλλάσσονται από την υποχρέωση θεώρησης οι κάτοχοι άδειας διέλευσης που έχει χορηγηθεί από την γενική γραμματεία του συμβουλίου τελωνειακής συνεργασίας.

2. Εξαιρέσεις βάσει του άρθρου 4 παράγραφοι 1 και 2 στην απαλλαγή από την υποχρέωση θεώρησης κατά το άρθρο 1 παράγραφος 2

Υπόκεινται στην υποχρέωση θεώρησης τα άτομα που κατάγονται από χώρες της αριστερής στήλης και εμπίπτουν στις κατηγορίες που αντιστοιχούν στους ακόλουθους κωδικούς:

D= διπλωματικά διαβατήρια

ACR= πλήρωμα πολιτικής αεροπορίας

S= υπηρεσιακά διαβατήρια και άλλα επίσημα διαβατήρια

SCR= πλήρωμα εμπορικού ναυτικού

>ΘΕΣΗ ΠΙΝΑΚΑ>

3. Εξαιρέσεις βάσει του άρθρου 4 παράγραφος 3 στην απαλλαγή από την υποχρέωση θεώρησης κατά το άρθρο 1 παράγραφος 2

Υπόκεινται στην υποχρέωση θεώρησης τα άτομα που κατάγονται από χώρες της αριστερής στήλης και ασκούν αμειβόμενη δραστηριότητα κατά την παραμονή τους.

ECO= αμειβόμενη δραστηριότητα

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

4. Ρυθμίσεις βάσει του άρθρου 3 δεύτερη περίπτωση του κανονισμού

Απαλλάσσονται από την υποχρέωση θεώρησης οι έχοντες νομικό καθεστώς πρόσφυγα και οι απάτριδες, υπό την προϋπόθεση ότι παραμένουν νομίμως σε κάποια από τις χώρες ή οντότητες της αριστερής στήλης και διαθέτουν ταξιδιωτικό έγγραφο εκδοθέν από τις αρμόδιες αρχές της οικείας χώρας ή οντότητας.

R= πρόσφυγες

A= απάτριδες

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Στοιχεία των οποίων η γνωστοποίηση δεν απαιτείται από το άρθρο 5 του κανονισμού (ΕΚ) αριθ. 539/2001 αλλά τα οποία παρέχονται για λόγους ενημέρωσης

(Κατάσταση των συμπληρωματικών πληροφοριών που διαβιβάστηκαν στην Επιτροπή)

Ειδική κατάσταση των προσώπων των οποίων το καθεστώς ιθαγενείας εξαρτάται από σύνδεσή τους με βρετανικά υπερπόντια εδάφη και τα οποία υπόκεινται στην υποχρέωση θεώρησης από ένα ή περισσότερα κράτη μέλη((Σημείωση: Στις 21 Μαΐου 2002, άρχισε να ισχύει το "British Overseas Territories Act 2002" που επιφέρει σημαντικές τροποποιήσεις στο καθεστώς των υπερπόντιων εδαφών και το κατά το βρετανικό δίκαιο καθεστώς ιθαγενείας των προσώπων που εξαρτώνται από αυτά.))

>ΘΕΣΗ ΠΙΝΑΚΑ>

(1) ΕΕ L 81 της 21.3.2001, σ. 1.

(2) ΕΕ L 327 της 12.12.2001, σ. 1.

(3) Σύμφωνα με το άρθρο 1 του πρωτοκόλλου περί της θέσης του Ηνωμένου Βασιλείου και της Ιρλανδίας, το οποίο είναι συνημμένο στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και με την επιφύλαξη του άρθρου 4, οι διατάξεις του κανονισμού (ΕΚ) αριθ. 539/2001 δεν εφαρμόζονται ούτε στην Ιρλανδία ούτε στο Ηνωμένο Βασίλειο.